'n Goeie jaar vir rose: Santie van der Merwe Graffiti Boeke
Soek resultate: Santie van der Merwe
Kittie Barnard bevind haarself werkloos en in 'n finansiële verknorsing in Londen, en vind uit haar Engelse verloofde is oneerlik en ontrou. Voordat sy kan besluit wat om te doen, kry sy 'n oproep van haar ouer suster dat hulle ma, Gertruida, 'n tweede beroerte gehad het. Sy het hulp en versorging nodig. Gertruida is 'n pensioentrekker, met geen ander bron van inkomste nie. Kittie se suster en broer het probleme van hulle eie, en hulle voel dit is Kittie se beurt om te help. Kittie voel verwond en verbitter, en het nêrens anders om heen te gaan nie. Sy is fanaties oor haar eie onafhanklikheid, en sy en haar ma het nog nooit langs dieselfde vuur gesit nie. Nou is sy vasgevang in die huis waarvan sy so gou as wat sy kon, weggevlug het. Gertruida is vasgevang in 'n liggaam wat haar om elke hoek en draai in die steek laat, en oorgelaat aan die genade van die dogter oor wie sy soveel skuldgevoelens het. Beide Kittie en Gertruida word gekonfronteer met spoke uit die verlede, en het 'n lang pad na herstel, maar het uiteindelik 'n kans om hulle verhouding te red.
'n Motorongeluk ruk Anneleen Gericke uit die hede uit, in die verlede in. Geheueverlies wis die laaste vier en twintig jaar uit, en sy kan ook nie onthou dat sy getroud is en kinders het nie. Sy soek antwoorde, maar daar duik voortdurend meer vrae op. Hoekom het sy die keuses gemaak wat sy gemaak het? Kan sy 'n ma wees vir die nuuskierige elfjarige seun en die opstandige, moeilike, agtienjarige dogter? En bowenal, kan sy Christiaan weer liefkry? Het sy hom ooit liefgehad?
Toe sy besef haar jeugliefde, Joe Verster het moed opgegee om haar liefde te probeer wen, is dit vir haar 'n dubbele verlies. Joe het 'n kontrak geteken om vir 'n jaar by 'n kliniek in Kenia te werk. Hy gaan terugkom, verseker hy haar. Dit sal haar tyd gee om haar verlies te verwerk, om haar lewe in oënskou te neem.
Verward, gekrenk en verneder vlug sy na hulle strandhuis, om haar wonde te gaan lek, en haar toekoms alleen in oënskou te neem. 'n Onverwagse ontmoeting met 'n jeugliefde ontspoor haar egter weer. Tussen haar en Joe vat 'n passie vlam wat al die jare smeulend bly lê het. Maar Jessica weet sy moet eers die vorige hoofstuk in haar lewe afsluit, dat sy eers 'n egskeiding moet kry voordat sy en Joe enige kans op geluk kan hê. Intussen begin Anton se verhouding met die jonge Esmie krakies wys. Dis 'n bestiering toe hy 'n vergete kontrak, wat hy en Jessica jare gelede gesluit het, tussen hulle persoonlike dokumente vind. Dit stipuleer dat hulle mekaar nog 'n kans sal gee indien een van hulle iemand anders sou vind. Anton besef hy het die grootste fout van sy lewe gemaak, en hy pleit dat Jessica hulle ou kontrak sal eer. Jessica stem huiwerig in, maar sy bly wonder of daar hoegenaamd nog iets is om te red?